વરુણ હવે બરાબર સમજી ગયો હતો કે રાધિકા તેના માટે યોગ્ય નથી, તે રાધિકાને ખૂબ જ પ્રેમ કરતો હતો, પણ સમય દરેક માણસને બદલી નાખે છે એ વાત તેને આજે સ્વીકારી લીધી, ઇન્ડિયામાં જ્યારે બન્ને સાથે હતાં ત્યારે રાધિકાને વરુણ સિવાય કોઈની જરૂર નહોતી પણ અમેરિકા આવી અને ત્યાનું વાતાવરણ જોઈ એમાં જ તે ભળી ગઈ, વરુણના માટે પ્રેમ મહત્વનો હતો તેને પણ ઇચ્છયું હોત તો તેના જીવનમાં પણ કોઈને પ્રવેશ આપી શકતો, પણ વરુણ માટે રાધિકા જ સર્વસ્વ હતી, પણ અમેરિકા આવી બદલાયેલી રાધિકાને જોઈ તેને ઘણું દુઃખ થયું, પણ શું થઈ શકવાનું હતું ?